 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንሓረስቶት ትግራይ ዘንበዐ ጉዳይ ካሕሳ መሬት 9 ጉንቦት 2019 መግለጺ ስእሊ, ሓረስቶት ጣብያ ዓራቶ ጉዳይ መሬት ኣብ ፖለቲካ ኢትዮጵያ መቐይሮ ነጥቢ ዝኾነሎም ግዜታት ነይሮም ሕዚ እውን እንተኾነ ኣብ ዙርያ መሬት ዝለዓሉ ሕቶታት ኣይዛረዩን ኣብ ትግራይውን በብእዋኑ ምስ መሬት ዝዛመዱ ሕቶታት ይለዓሉዮም ብፍላይ ድማ ሓረስቶት ካብ መሬቶም ኣብ ዘለዓልሉ ግዜ ንማሕበራውን ቁጠባውን ጸገማት ይቃልዑ ምህላዎም ይግለጽ ምስዚ ብዝተኣሳሰር ቢቢሲ ትግርኛ ኣብ ዙርያ ከተማ መቐለ ኣብ ዝርከቡ ከባብታት ኩነታት ሓረስቶት እንታይ ይመስል ንዝብል ዳህሲሱሎ ኣብ ወረዳ እንደርታ ዓራቶ ኣብ ዝበሃል ጣብያ እንዳባሸላማ እትበሃል ቁሸት ኣላ ኣብዛ ቁሸት እዚኣ ትእምት ትካል እግሪ ምትካል ትግራይ ፋብሪካ ኬሚካል ይሃንጽ ኣሎ ንህንጸት እዚ ፋብሪካ ዘድልይ መሬት ካብ ሓረስቶት እቲ ከባቢ ዝተወሰደ እዩ ንህንጸት ፋብሪካ ኬሚካል ደጀና ክበሃል ካብቲ ከባቢ 520 ሓረስቶት ካብ መሬቶም ከምዝተልዓሉ ነበርቲ እቲ ኸባቢ ይገልጹ ዝተውሃቦም ካሕሳ ውሑድ ብምዃኑ ድማ ዕጉባት ኣይኮኑን እቲ ዝተውሃበና ካሕሳ ተወዲኡ ሓረስታይ ደስታ ካሕሳይ ሰለስተ ጽማድ መሬት ርብዒ ጎደል ንሓደ ሄክታር ነይርዎም ካብዚ እቲ ክልተ ጽማድ መሬቶም ንህንጸት ፋብሪካ ኬሚካል ደጀና ተወሲዱ መሬቶም ልሙዕ ስለዝነበረ ጽቡቕ ምህርቲ ይሓፍስሉ ከምዝነበሩ እዮም ዝዛረቡ እንተኾነውን መሬቶም ክህቡ እንከለዉ ተስፈኦም ኣይጸልመተን ነይሩ ንባዕሎምን ንደቆምን ስራሕ ክፈጥር ትፅቢት ነይርዎም ሕዚ ደቅና ኣይኮነንዶ ኣብኡ ክሰርሑ ንስዑዲ ከይዶም ቅርሺ ስደዱ እናበሉ እቲ ዝተኽሓስናዮ ገንዘብ እውን ተወዲኡ ይብሉ እዞም ሽማግለ ሓረስታይ ሕዚ ኣብታ ዝተረፈቶም ሓንቲ ጽማድ ግራት ብዘፍርይዎ ምህርቲ ንሓሙሽተ ርእሶም ይናበሩ ሽማግለ እየ ዋርድያ እንተረኸብኩ ተፀጊዐ እናበላዕኹ ከሕልፎ እንተኾንኩምበር ንኻልእ ሸቕሊ ዝኸውን ዓቕሚ የብለይን ይብሉ እቲ መረረት ግን ናይ ሓረስታይ ደስታ ጥራይ ኣይኮነን ድምጺ ህዝቢ ዘይሰምዕ ስርዓት ይትከል ከይህሉ ልምዓትን ምምዝባል ሓረስቶትን ከተማ ኣዲስ ኣበባ መንግስቲ እንትጋገ መን ይቐፅዖ? 